VTB

VTB (ברוסית: ВТБ, בעבר: ונשטורגבנק) הוא בנק רוסי, השני בגודלו במשק הרוסי אחרי סברבנק. הבנק מדורג במקום ה-70 מבין אלף הבנקים הגדולים בעולם נכון לשנת 2008. הבנק נמצא ברובו בשליטה ממשלתית (60.9% מהמניות מצויים בידי ממשלת רוסיה באמצעות הסוכנות הפדרלית לניהול רכוש המדינה) ושווי נכסיו מוערך בכ-119 מיליארד דולר. הבנק פועל באמצעות המגזרים הבאים: בנקאות השקעות בחברות, הלוואות ופיקדונות, בנקאות לעסקים, בנקאות בין-תאגידית, בנקאות קמעונאית וביטוח, מרכז תאגידי ועסקים אחרים, בניה ופיתוח ומגזרים אחרים.

היסטוריה 
באוקטובר 2006 שונה שמו מוונשטורגבנק ל-VTB כחלק מהליך מיתוג מחדש. בשנת 2007 בוצעה הנפקה שהייתה בין הגדולות בעולם באותה שנה. החברה הציבורית נסחרת בבורסאות של לונדון ומוסקבה. כ-130 אלף משקיעים רוסיים רכשו את מניות הבנק. בשנת 2009 בוצע הנפקה נוספת ובעלות המדינה עלתה לכ-85% ממניות הבנק.

הבנק מממן את ליגת הכדורסל הליגה המאוחדת של VTB, דינמו מוסקבה ואת אצטדיון VTB ארנה (שימש תקופה מסוימת כספונסר של מועדון ספרטק סנקט פטרבורג).

ב-1 במרץ 2022, כחלק מהסנקציות נגד רוסיה בעקבות הפלישה הרוסית לאוקראינה, הבנק נותק ממערכת הסליקה SWIFT.

ראו גם
 כלכלת רוסיה
 סברבנק
 רוסיה
 בנק הדואר (רוסיה)

קישורים חיצוניים

הערות שוליים 

רוסיה: בנקים
חברות הנסחרות בבורסה לניירות ערך בלונדון
חברות הנסחרות בבורסה לניירות ערך במוסקבה
חברות ממשלתיות ברוסיה
קצרמר מוסקבה
גופים רוסים שהוטלו עליהם סנקציות של מחלקת האוצר של ארצות הברית